कैप्टन का लॉग, स्टारडेट 58130.6।
सरीटोस की मुलाकात हुई है आर्केमीडीज़ से,
और मेरी पुरानी दोस्त कैप्टन सोनिया गोमेज़ से
ताकि हम लपीरियन्स से उनके पहले संपर्क में उनकी मदद कर सकें।
लैप मंडल काफ़ी विनम्र है।
लैप मंडल
एक गैस जायंट, दो क्लास जे और ज़ाहिर है, हमारा नया क्लास एम,
और यहाँ एक अस्थिर उपग्रह है, अपने क्रांन्तिवलय से थोड़ा हटकर।
सरीटोस उस मंडल के बाहर खड़ा रहेगा।
हम एक उपग्रह के लिए कुछ ज़्यादा ही एहतियात नहीं बरत रहे?
कैरोल, मुझे पता है कि कैलि-क्लास अपने नसेल्स गंदे करने से नहीं घबराता।
हम बस यह नहीं चाहते कि कई यान एक साथ वहाँ पहुँचें,
वरना लपीरियन्स पहले संपर्क को पहला हमला समझ लेंगे।
-बेशक। -सारी औपचारिकताएँ पूरी होने के बाद,
सरीटोस सबस्पेस ट्रांसपॉन्डर लगा सकता है
और स्थानीय निवासियों के साथ हमारे जश्न में शामिल हो सकता है।
मैं चिकित्सालय को खबर कर दूँगी कि नशे में धुत्त लोगों के लिए तैयार रहें।
एक और बात है, कैप्टन फ्रीमैन।
मैंने सुना है कि मुबारकबाद देने का वक्त आ गया है।
अरे, बढ़िया है। जेनिफर।
मुझे पता है कि तुम्हें मुझे वर्जित चीज़ों के साथ पकड़ने में मज़ा आता है,
पर क्या इस बार रैनसम से शिकायत किए बिना रह सकती हो?
हाँ, मुझे फ़र्क नहीं पड़ता।
रहने दो। मुझे पता है तुम मुझसे नफ़रत करती हो।
मैं तो तुम्हारे बारे में सोचती भी नहीं हूँ।
बिल्कुल। मुझे पता है कि तुम हर रात मेरे ही सपने देखती हो।
सरीटोस पर अपने आख़िरी मिशन का मज़ा लो।
नए यान रोमांचक लगता है, पर यकीन मानो, तुम्हें अपने दल की बहुत याद आएगी।
क्या एडमिरल मुझे अपने सीनियर स्टाफ़ को साथ नहीं ले जाने देंगे?
कैलिफ़ोर्निया-क्लास के मामले में,
कमान को अनुकूलता बनाए रखना पसंद है।
तुम्हें दुखी मन से विदा लेनी पड़ेगी।
यू.एस.एस. सरीटोस एनसीसी-75567
"स्टार ट्रेक" पर आधारित जीन रॉडेनबेरी द्वारा निर्मित
"पहला पहला संपर्क"
चेतावनी - आइसोलीनियर ओवरराइड सर्ज का पता चला है।
फिर से? अरे, बॉइम्लर। इम्प्लांट के कारण मुझे ठीक से दिखाई नहीं दे रहा।
क्या तुम सेटेशन ऑप्स में मेरी शिफ़्ट संभाल सकते हो ताकि मैं जाकर इसे ठीक करवा लूँ?
माफ़ करना, नहीं कर सकता। कैप्टन फ्रीमैन डे में बस एक हफ़्ता बचा है!
मेरी सजावट सबसे बढ़िया होनी चाहिए।
उस दिन तो छोटे बच्चे क्राफ़्ट बनाते हैं न?
फ्रीमैन डे मुबारक हो
अब नहीं।
सुनो। मैं एक झाड़ी के पीछे छुपी हुई थी और मैंने सुना कि कैप्टन का प्रमोशन हो रहा है।
सच में? उनके लिए अच्छा है!
हमारे लिए बुरा है! मुझे नया कैप्टन नहीं चाहिए।
हो सकता है कि कोई चाबुक वाला अजीबो-गरीब कैप्टन आ जाए।
हाँ, पर तुम्हारी माँ के लिए यह बहुत अच्छा है।
वह एक नए यान के साथ अनजान रास्तों पर जा सकेंगी!
मैं कभी अनजान रास्तों पर नहीं जा पाता।
प्रमोशन का मतलब है एक बड़ी सी पार्टी और ज़बरदस्त डिनर।
काश फ़हीटा भी हों।
फिर हम सब कतार बनाकर बरामदे में खड़े होंगे
और तालियाँ बजाएँगे जब कैप्टन आख़िरी बार इस यान से उतरेंगी।
यह तो लाजवाब होगा!
यह धोखा लग रहा है, पर तालियों के साथ।
इससे कैप्टन फ्रीमैन डे में गड़बड़ हो जाएगी।
लगता है कि रैनसम तारीख़ आगे करेंगे?
यह एक बेकार की छुट्टी है ताकि बच्चों को धोखे से अधिकारियों का सम्मान करना सिखाया जा सके।
और उन्होंने अब तक रैनसम को भी नहीं बताया है।
और वह शायद बहुत गुस्सा होगा।
-शुक्रिया, बॉइम्लर। -मैरीनर, नहीं!
मैरीनर! यह मेरा आइडिया नहीं था!
अरे, नहीं। डॉक्टर ट'आना मुझसे अपने ऑफ़िस में मिलना चाहती हैं।
-शायद वह मुझसे नाराज़ हैं। -क्यों?
सरीटोस पर सीखने के लिए बहुत कुछ है।
कभी-कभी सिर्फ़ चिकित्सालय पर ध्यान देना मुश्किल हो जाता है।
चलो भी। डॉक्टर टी चिड़चिड़ी हैं और तुम लाजवाब हो।
पक्का तुम बेकार में परेशान हो रही हो।
शुक्रिया, रदर्फर्ड।
ज़रूर।
तो अब मैं चलता हूँ।
यह चेतावनी मेरा काम तो नहीं बिगाड़ेगी न?
हैलो? टेंडी?
उन्होंने सबको हैलो कहा है। वह एक वेट्रेस है।
पर यह अलग है। वह बहुत ध्यान से सुनती है।
हमेशा पूछती है कि मैं क्या कर रहा हूँ…
हैलो! आप कैसे हैं? ब्रिज की बातें हो रही हैं?
बड़ा मुश्किल काम है।
-यह टेबल भरी हुई है, एन्सिन। -जानती है। हाँ, मैं जानती हूँ।
और आपको यह छलावा बनाए रखना है कि कमान कायम है।
यह कोई छलावा नहीं है। मैं तुम्हारा कमांडर हूँ।
बिल्कुल, मैं चली जाती हूँ।
पर पहले, मुझे कुछ बताना है जो आप लोग ज़रूर सुनना चाहेंगे।
हाँ, तो मैं स्टेशन पर थी…
तो लैप मंडल में मुलाकात होगी, कैप्टन फ्रीमैन।
हमें इंतज़ार रहेगा, कैप्टन गोमेज़।
रैनसम? हमें यहाँ से ले चलो।
जाने का समय हो गया? यह बताने के लिए बहुत-बहुत शुक्रिया, कैप्टन।
ठीक है।
शैक्स, फेज़र की मरम्मत के बारे में कोई नई खबर है?
नहीं और अगर कोई खबर होती, तो मैं बता देता।
मैं वह जानकारी छिपाकर नहीं रखता। मैं एक खुली किताब की तरह हूँ!
किसी ने स्टेशन से मिज़ाज बदलने वाला कोई एलियन पौधा खरीदा है क्या?
शायद सबको लगता है कि उन्हें पता होना चाहिए कि यान में क्या चल रहा है।
जैसे ज़रूरी जानकारी जो उन्हें पता नहीं है, ठीक है?
सरीटोस वार्प के लिए तैयार है, कैप्टन। मतलब, आपका यान, ठीक है?
मुझे तुरंत वार्प करो।
सीनियर स्टाफ़, मेरे कमरे में आओ। इसी वक्त।
इस वक्त? ज़ाहिर है कि वह मेडिकल के लिए सही नहीं है।
टेंडी, ड'वाना फ़ाइल डिलीट कर दीं
क्या? नहीं!
आखिर चल क्या रहा है?
मैंने स्टेशन पर आपकी और गोमेज़ की बातें सुनी थीं।
क्या सुना था?
कि आपको प्रमोशन मिल रहा है और आप नए यान पर जा रही हैं।
हालाँकि मेरे ख़याल से मैं आपके साथ जाऊँगा,
पर बाकी सब काफ़ी नाराज़ हैं।
-किसने कहा कि मैं तुम्हें साथ ले जा रही हूँ? -नहीं ले जा रहीं?
मतलब आप वाकई जा रही हैं? आपने हमें बताया क्यों नहीं?
आपकी किस्मत अच्छी है कि मैं आध्यात्मिक रूप से स्थिर हूँ वरना मैं भड़क जाता।
यह अभी आधिकारिक नहीं है।
आप अपने नम्बर वन को साथ क्यों नहीं ले जा रहीं?
मैं हमेशा आपकी हाँ में हाँ मिलाता हूँ!
अगर कर पाती, तो तुम सबको साथ ले जाती,
पर कमान को कैलिफ़ोर्निया-क्लास का दल बदलना पसंद नहीं…
यह क्या **** बकवास है!
हम हर **** क्लास जितने ही अच्छे हैं!
हमारा वार्प कोर फ़्लीट के हर जहाज़ से दोगुना तेज़ है!
मिस्टर बिलप्स!
तो नया कैप्टन कौन होगा?
चलो भी। और कौन हो सकता है?
वे कोई नया कैप्टन लाने वाले हैं।
-क्या? -क्या?
-क्या बकवास है! -आप मज़ाक कर रही हैं? यह गलत है!
-रदर्फर्ड! -ए! डॉक्टर टी से मुलाकात कैसी रही?
उनसे बात नहीं हुई। मुझे लगता है वह मेरा तबादला करने वाली हैं?
-मेडिकल से? -नहीं! इस यान से!
मैंने उन्हें मुझे सिस्टम से डिलीट करते देखा।
क्या?बिल्कुल नहीं! ऐसा नहीं हो सकता। चिकित्सालय में तुमसे अच्छा कोई नहीं है।
मुझे नहीं लगता कि डॉक्टर ट'आना को मेरे अच्छे होने से फ़र्क पड़ता है।
उन्हें गुस्सा ज़्यादा पसंद है।
मुझे ज़्यादा बदतमीज़ होना चाहिए था!
यह मुझे खुद देखना पड़ेगा। रुको।
मेडिकल रॉस्टर
सही कहा। तुम्हारा नाम इसमें नहीं है! यह तो बहुत गलत बात है।
मुझे यकीन नहीं होता। मुझे सरीटोस की बहुत याद आएगी।
तो तुम्हें आख़िरी बार इसकी सैर करवा देते हैं। चलो।
क्या मतलब?
चलो यान पर तुम्हारी हर पसंदीदा जगह चलते हैं,
ताकि तुम ठीक से विदा ले सको।
बहुत अच्छा ख़याल है।
शायद मुझे रास्ता दिखाना चाहिए।
हाँ, मुझे भी यही लगता है।
लैप मंडल
सभी स्कैन सामान्य हैं, कैप्टन गोमेज़। लैप मंडल में आपका स्वागत है।
हमें वहाँ ले चलो, आराम से।
उन्हें हमें स्कैन करने का भरपूर समय दो।
अप्रत्याशित मेहमान किसी को पसंद नहीं आते।
मैं ठीक हूँ। रहने दीजिए। सब ठीक है।
चिंता मत करो।
दमदार कैप्टनों के सामने मैंने इससे भी बड़ी गड़बड़ी की है।
रखरखाव हैच 788। ये हमेशा गर्म होते हैं।
यान छोटा है पर वार्प कोर बड़ा है।
ज़रा यह आवाज़ सुनो।
हमने यहीं से ट्रिवोली पल्सर देखा था।
सब कहते हैं कि यान स े भावनात्मक जुड़ाव नहीं होना चाहिए,
पर ऐसा होना तो लाज़मी है न?
-सुनो, एक बात कहूँ? -हाँ।
मुझे भी यह यान पसंद है।
मुझे सरीटोस बहुत पसंद है। बहुत समय से बहुत पसंद है!
और कोई मेरी राय नहीं बदल सकता!
मुझे भी सरीटोस बहुत पसंद है।
मुझे पता है कि अब हमें कहाँ जाना चाहिए। जहाँ जाना मना हो।
रबड़ बतख वाले कमरे में?
उससे भी बेहतर।
यह गलत है।
-मुझे नया कैप्टन नहीं चाहिए। -वह काम मेरा है।
बहुत हुआ!
देखो, मैंने तुम्हारी शिकायतें सुन ली हैं। अब सब अपने स्टेशन पर लौट जाओ।
-चलो। -सिवाय तुम्हारे।
तुम सोच क्या रही थी?
मैं उन्हें सही समय पर बताने वाली थी।
इस कोशिश में थी कि हंगामा न हो।
यह बहुत गलत बात है। वे आपके दोस्त हैं।
इस तरह का फ़ैसला लेते वक्त एक कैप्टन भावनाओं के बारे में नहीं सोच सकता।
तब तो आप खुशकिस्मत हैं क्योंकि आपके पास भावनाएँ हैं ही नहीं।
हे भगवान, तुम्हें कितना कुछ सीखना है।
रिपोर्ट।
लपीरियन सूरज से एक अप्रत्याशित लपट निकली है।
वह सीधे उस उपग्रह की ओर जा रही है।
ठीक है। बुरी खबर बताओ।
उन टुकड़ों में जो चुंबकीय आयोनिक प्लाज़्मा था उससे यान के सारे सिस्टम ओवरलोड हो गए हैं।
लग रहा है जैसे हम पर ईएमपी से हमला हुआ है। वार्प कोर में ख़राबी आ गई है।
रिज़र्व का क्या?
बैकअप पावर सेल ख़राब हो गए हैं। कैप्टन, सब ख़राब हो गए हैं।
पर हमारा यान अब भी चल रहा है?
आवेग। और लपेरियन गुरुत्वाकर्षण खाई।
पर इसका मतलब…
अगर हमने कोई रास्ता न निकाला,
तो पहले संपर्क का मतलब होगा उस ग्रह से टक्कर।
ठीक है। मौत का डर काफ़ी हुआ। अब वापस काम पर लगो।
आर्केमीडीज़ पर उसका गहरा असर हुआ है। उनके इंजन बंद हो गए हैं।
उस उपग्रह में रेडियोलिटिक आइसोटोप भरे थे।
वे गुरुत्वाकर्षण खाई में फँसे हुए हैं। टक्कर होने में 20 घंटे बचे हैं।
यू.एस.एस. आर्केमीडीज़
ग्रह को बहुत घातक नुकसान हुआ है।
अगर हम उन पर ट्रैक्टर बीम डाल सकें…
यह मुमकिन नहीं है, कैप्टन। उसका मलबा ओर्बिट में फैला हुआ है।
अगर एक अनार जितना छोटा टुकड़ा भी हमारे शील्ड से टकराया,
तो उसके असर से हमारे सारे सिस्टम बंद हो जाएँगे।
मलबा
रुको। डिफ़्लेक्टर का क्या? वही तो उसका काम है न? चीज़ें रोकना?
अगर हमने कोई भी इनर्जी फ़ील्ड प्रोजेक्ट किया, तो प्लाज़्मा हमारी ओर खिंचा चला आएगा।
क्या हम मलबे से वार्प नहीं कर सकते?
-मिस्टर केशॉन। -मज़ाक कर रहे हो क्या?
बस एक सुझाव था।
नियम तोड़ दो।
हम कुछ तो कर सकते होंगे न?
पता नहीं।
कैप्टन का यॉट? माँ, इससे काम नहीं होगा।
इसका शील्ड भी सरीटोस की तरह ही है।
वॉइस ऑथराइज़ेशन, फ्रीमैन।
अगर मैं मलबे के पार निकल गई…
-आपने सालों से कोई यान नहीं चलाया है। -प्लीज़।
अकैडमी में अब भी मेरा हाइड्रोस्कूट रिकॉर्ड है।
यह हाइड्रोस्कूट नहीं है! एक बात कहूँ? मैं यह करूँगी।
नहीं। मेरे यॉट से बाहर निकलो!
वे हमेशा यहाँ लड़ने के लिए आते हैं क्या?
शायद इसीलिए यहाँ आना मना है।
पता नहीं, पर देखो कितना आयोनिक प्लाज़्मा है।
यह ठीक नहीं है।
आप साबित क्या करना चाहती हैं? आपको पहले ही प्रमोशन मिल चुका है।
मेरे यॉट से बाहर जाओ। यह मेरा आदेश है।
और आपको मरने के लिए छोड़ दूँ? हरगिज़ नहीं। मैं आपको यह खुशी नहीं दूँगी।
मैं ज़िंदगियाँ बचाने की कोशिश कर रही हूँ।
तुम हर जगह मनमर्ज़ी नहीं कर सकती।
तुम ऐसी हरकतें क्यों करती हो?
क्योंकि मैं कर्क जैसी बेबाक इंसान हूँ जो दमदार है
और इससे लोग घबरा जाते हैं।
आप यह जानती हैं। इसीलिए आप मुझे कोर्ट मार्शल से बचाती रहती हैं।
-तुम कर्क नहीं हो। कर्क में बहुत आत्मविश्वास था। -मुझमें भी है!
हुआ करता था।
पर अब बस इस बात पर विश्वास करती हो कि हर बात पर लड़ाई करनी है।
तुम्हें प्रतिरोध की दीवार गिराकर दोस्त बनाने होंगे।
बहुत हुआ!
रदर्फर्ड, क्या तुम हमारी जासूसी कर रहे हो?
मुझे पता है कि आर्केमीडीज़ को कैसे बचा सकते हैं।
हमें भी प्रतिरोध की दीवार गिरानी होगी जैसे मैरिनर को लोगों के साथ करना है।
ओह, तो तुमने वह सुन लिया?
अगर हम अपने शील्ड हटा भी दें, तो हल का भी अपना चुंबकीय शील्ड है।
हम उसे बंद नहीं कर सकते।
हाँ। इसलिए हल को हटाना होगा।
कैलिफ़ोर्निया क्लास - यू.एस.एस. सरीटोस हल पैनल हटाओ
ठीक है, पर हमें अंतरिक्ष के वैक्यूम से अपनी रक्षा करने के लिए उसकी ज़रूरत होगी।
वह अंदर वाला हल करता है।
बाहर वाला तो बस अतिरिक्त सुरक्षा के लिए है।
जिसकी हमें ज़रूरत नहीं होगी क्योंकि हम वार्प नहीं करेंगे।
रुको। आप लोग वाकई यान की शील्ड हटाने की बात कर रहे हैं?
इसके लिए सारे दल को लगातार काम करना होगा
और वे सारे पैनल हटाने होंगे।
फिर हमें बिना किसी सुरक्षा के उस ख़तरनाक मलबे के बीच से गुज़रना होगा,
और यह सब 11 घंटे के अंदर करना है।
-आपका मतलब यह मुमकिन नहीं है? -नहीं। मेरा मतलब हमें जल्दी करनी होगी।
हमें बहुत नुकसान पहुँचेगा, पर, कैप्टन, इससे बात बन सकती है।
सभी कर्मचारी ध्यान दें। अपने कमांडिंग ऑफ़िसर को रिपोर्ट करें।
आर्केमीडीज़ को हमारी मदद की ज़रूरत है,
इसलिए हमें एक-एक करके हल के सारे पैनल हटाने होंगे।
मैं हर ऑफ़िसर को बुला रही हूँ, चाहे आप जो भी काम करते हों।
हमें साथ मिलकर काम करना होगा।
बहुत ख़तरा है, साथियों। हमारी ज़िंदगियाँ दाँव पर लगी होंगी।
लेकिन हम स्टारफ़्लीट हैं और हम किसी चुनौती से पीछे नहीं हटते।
अब काम पर लग जाइए। सरीटोस ज़िंदाबाद!
और बॉलरूम डांसिंग मुकाबला स्थगित किया जाता है।
चेतावनी
-अभी नहीं। -कपलिंग में कोई दिक्कत है?
नहीं। मेरे इम्प्लांट में एक चेतावनी है जिसके कारण ठीक से देख नहीं पा रहा।
अजीब बात है। तुम्हारा स्टोरेज भर गया है।
हाँ। नहीं, यही बात होगी।
पिछले साल टेंडी से जुड़ी मेरी सारी यादें खो गई थीं,
इसलिए जब भी कोई नई याद बनती है, मैं उसकी तीन प्रतियाँ बना लेता हूँ,
ताकि दोबारा ऐसा न हो।
जब तक तुम थोड़ी जगह नहीं बनाओगे हालात और बिगड़ते जाएँगे।
पर अगर मैं उसे दोबारा भूल गया तो?
बेटा, अगर तुम नई यादें न बना पाए तो इसका फ़ायदा क्या होगा?
यार, मुझे ये नसेल्स बहुत याद आएँगे।
सारे विस्फोटक यान में कहीं अंदर रखने होंगे।
जब तक मैं न चाहूँ, यहाँ कोई धमाका नहीं होना चाहिए।
सर, आपको लगता है कि यह अच्छा ख़याल है?
बंद पड़ा व्यू स्क्रीन किसी काम का नहीं होता।
मुझे दिखना चाहिए कि हम कहाँ जा रहे हैं।
हमें यह पुराने तरीके से करना होगा।
यू.एस.एस. आर्केमीडीज़
आर्केमीडीज़ अडोनिस
अब कोशिश करो।
अब भी कुछ नहीं हो रहा।
सत्यानाश! दो शटल होते
तो हम यान की दिशा बदल देते, या कम से कम दल को किसी सुरक्षित जगह ले जाते।
आपको थोड़ा आराम करना चाहिए। आप घंटों से जगी हुई हैं।
जो भी हो, सात घंटे बाद तो ब्रेक मिलना ही है।
पर सात घंटे में तो हम मारे जाएँगे… अब समझा आप क्या कह रही हैं।
चलो।
यू.एस.एस. सरीटोस एनसीसी-75567
अपने पैर पर फेज़र मत मार लेना।
बस अपने काम पर ध्यान दीजिए।
कम से कम मेरे जाने के बाद कोई तुम्हें यहाँ परेशान तो नहीं करेगा।
मैं समझ सकती हूँ। तुम अब भी नाराज़ हो।
नहीं। ऐसा नहीं है। और मुझे इस बात पर पूरा यकीन है।
देखो। मैं बस इतना कहना चाहती थी कि तुम अब भी बेहतर बन सकती हो
अगर तुम लोगों को अपने करीब आने दो।
आप मुझे बदलने की कोशिश करती रहती हैं।
एक बात कहूँ? अच्छा हुआ कि यहाँ यह आपका आख़िरी मिशन है
क्योंकि मैं अब कभी आपके साथ काम नहीं करना चाहती।
बेकेट।
क्या आप ठीक हैं?
सत्यानाश! एक्सेस कंट्रोल जल गए हैं।
हमें इन्हें खुद रिलीज़ करना होगा।
हमारे पास समय नहीं है। बिलप्स, तैयार होने पर बता देना।
एक हल प्लेट बची है और वह बहुत बड़ी है।
कैप्टन, अगर हमें जाना है, तो अभी जाना होगा।
वह पैनल रास्ते में ही निकालना होगा।
रेड अलर्ट! हेल्म, रफ़्तार बढ़ाओ। ध्यान से।
चलो, जल्दी। सब अंदर चलो, जल्दी।
चेतावनी
रुको। मुझे कुछ करना ही होगा।
मेमोरी फ़ाइल की प्रतियाँ डिलीट कर दें?
बैकअप यादें डिलीट हो रही हैं
अगर किसी ने पूछा कि इसके पास ये क्यों हैं, तो?
हमने यह प्रोग्राम कर दिया है। इसे लगेगा यह इसकी मर्ज़ी थी।
बैकअप यादें डिलीट कर दी गई हैं
अब मैं देख पा रहा हूँ,
पर शायद कुछ ऐसा याद है जो याद नहीं होना चाहिए था।
दोस्तों, जल्दी। हमें मदद चाहिए।
सेटेशन ऑप्स? ये लोग तो नैविगेशन संभालते है न?
-हम यहाँ क्या… -ए! किमलो, मैट, सुनो!
कैसे हो, रदर्फर्ड!
तुम पसीने से तर-ब-तर हो, पानी में कूद जाओ
और हमारे साथ पानी में खेलो!
ज़रूर आता, पर अभी समय नहीं है।
हमें एक हल पैनल खुद जाकर निकालना है।
टेंडी और मैं सेफ़्टी प्रोटोकॉल अवरराइड कर सकते हैं,
पर तुममें से एक को पानी के नीचे जाकर मैग क्लैंप रिलीज़ करने होंगे।
क्या? पर पैनल तो बाहर हैं।
हाँ, पर मैनुअल एक्सेस क्लैंप का कंट्रोल नोड नीचे है।
क्या ये दोनों यह कर सकते हैं?
हाँ। वह काम इनके मीनपक्षों से नहीं हो सकता।
अच्छा, ठीक है, माफ़ करना।
एक बार फिर, बेकेट सबको बचा रही है।
पर ज़ाहिर है कि तारीफ़ मेरी माँ की ही होगी।
चुप रहो! तुम बस इसलिए नाराज़ हो क्योंकि तुम नहीं चाहती कि वह यहाँ से जाएँ।
ऐसा है भी तो क्या हुआ?
सालों में पहली बार मैं उनके इतनी करीब आई हूँ,
और अब वह जा रही हैं।
यह बहुत गलत है।
और मैंने उनसे कह दिया है कि मैं फिर कभी उनके साथ काम नहीं करना चाहती।
मैरीनर कैप्टन की बेटी है?
खबर रखा करो, किमलो।
ए, रदर्फर्ड! तुम पसीने से नहाए हुए हो! जल्दी से पानी में कूद जाओ!
मैं उससे पूछ चुका हूँ, मैट! तुम्हें कभी-कभी सुनना भी चाहिए।
कैप्टन को हमारे साथ की ज़रूरत है, ख़ासकर तुम्हारे।
देखो। यह बचाव मिशन जैसा भी जाए,
या तो हम मारे जाएँगे, या वह किसी नए यान पर चली जाएँगी।
क्या तुम उनसे इस तरह विदा लेना चाहती हो?
नहीं, पर अभी मैं कुछ नहीं कर सकती।
मुझे पानी में जाकर उस चीज़ का क्लैंप निकालना है…
नहीं! तुम नहीं जाओगी। बॉइम्लर संभाल लेगा।
तुम लोग मेरे परिवार को नहीं समझते।
हम तुम्हारा परिवार हैं!
हम हमेशा तुम्हारा साथ देंगे।
और इस वक्त हम बेहद ख़तरनाक मलबे की ओर जा रहे हैं।
अरे, टेंडी। मैं…
हम पर भरोसा करो। हम यह कर सकते हैं।
ब्रिज पर जाओ, माफ़ी माँगो,
और देखना कि तुम्हारी माँ हमें मरवा न दे!
तुम लोग सही कह रहे हो।
-तुम यह कर लोगे न, बॉइम्स? -हाँ। जाओ।
शुक्रिया। ठीक है। माफ़ करना।
ठीक है। तो तुम्हें यहाँ नीचे तक जाना है
और फिर हाइड्रोट्यूब से तैरते हुए जाना
और फिर फ़िल्टर नॉड्यूल से घुसकर क्लैंप तक पहुँचना है। ठीक है?
वह तो बहुत लंबी सुरंग है। मुझे नहीं लगता कि मैं…
बॉइम्लर, तुम ही अनजान रास्तों पर जाना चाहते थे न।
तो यही मौका है। जाओ छलाँग लगाओ।
तो क्या तुम लोग कैप्टन फ्रीमैन डे पर कुछ करने वाले हो?
नहीं। वह बच्चों के लिए है।
मलबे के पास पहुँच रहे हैं, कैप्टन।
माँ, मैं बदतमीज़ी कर रही थी। मुझे माफ़ कर दीजिए।
मुझे नहीं पता कि मैं हर बात पर लड़ने क्यों लगती हूँ।
शायद इसलिए कि अकैडमी के बाद एक बार मैं…
अभी इन भावुक बातों का समय नहीं है, एन्सिन।
और मैं भी बदतमीज़ी से पेश आ रही थी, और मैं तुमसे प्यार करती हूँ।
अब काम पर लगो! हमें ज़्यादा से ज़्यादा मदद चाहिए।
-पावर बंद करने की तैयारी करो। -वह पैनल अभी निकला नहीं है!
बॉइम्लर संभाल लेगा। बस थोड़ा समय दीजिए।
हमारे पास समय नहीं है।
चलो। चलो भी!
हो गया!
-पैनल निकल गया! -पावर बंद करो!
नहीं! अरे, नहीं!
मलबे का बड़ा टुकड़ा, दाईं ओर। करीब 55 डिग्री पर, मार्क 18।
एक और! 38 पर मार्क 20।
ठीक है। पकड़कर बैठो।
उसे अब तक बाहर आ जाना चाहिए था।
बॉइम्लर!
-साँसें नहीं चल रही हैं! -इसके ब्लोहोल में चोट आई है!
इसे दौरा पड़ा है!
-इसे चिकित्सालय ले जाना होगा! -इतना वक्त नहीं है!
-इसका शरीर सूखने मत दो! -इस पर पानी छिड़को!
मलबा! एकदम सामने!
इससे बच नहीं सकते! टक्कर के लिए तैयार!
बेकेट!
ठीक है। चलो, बॉइम्लर। उठो।
उठो। तुम ठीक हो जाओगे।
बॉइम्लर! मुझसे बात करो।
क्या मुझसे कैप्टन फ्रीमैन डे छूट गया?
हाँ, यह ठीक हो जाएगा!
अपने दोस्त को बचाने के बाद बिन कपड़ों के तैरने का मज़ा ही कुछ और है!
मुझे एक कोआला दिखा था।
हाँ। बेहतर होगा कि तुम यह बात किसी को न बताओ।
नहीं!
पकड़ लिया।
टक्कर की चेतावनी
वातावरण में पहुँचने में पाँच मिनट बाकी हैं, कैप्टन।
सब लोग सुनो, अगर सब यान के पीछे की ओर चले जाएँ,
तो तुम्हारे बचने की संभावना है।
सोनिया, नहीं। हम आपके साथ ही रहेंगे।
यह हमारे लिए सम्मान की बात है।
अरे, यह क्या हो रहा है?
सरीटोस ने मदद की है!
आर्केमीडीज़ स्थिर ओर्बिट में है, कैप्टन।
किसी की जान की हानि नहीं हुई।
मुझे आप पर गर्व है, माँ।
आपने सबको बचा लिया, हिम्मत नहीं हारी।
अब मैं समझ गई कि कमान आपसे इतना प्रभावित क्यों है।
शुक्रिया, पर मुझे थोड़ी घबराहट हो रही है।
मैं कैसी लग रही हूँ?
एक दमदार कैप्टन जैसी, जो सब संभाल सकती है।
यूनाइटेड फ़ेडेरेशन ऑफ़ प्लैनेट्स की ओर से,
मैं आपको अपना परिचय देना चाहूँगी।
मैं स्टारशिप सरीटोस की कैप्टन कैरोल फ्रीमैन हूँ।
और मैं यहाँ…
लपीरिया में आपका स्वागत है। एक जाम हो जाए!
जब भी लगता है कि इससे पीछा छूट गया, धड़ाम, एक उपग्रह आकर टकरा जाता है।
चिंता मत करो। मुझे यकीन है कि डॉक्टर का पूरा ध्यान तुम पर है।
एन्सिन टेंडी! यहाँ आओ।
सुनो, मुझे पता है आप क्या कहने वाली हैं, और मुझे अफ़सोस है कि मैंने आपको निराश किया।
मुझे पता है कि मैं चिकित्सालय के लिए सही नहीं हूँ।
हाँ। सही नहीं हो।
तुम जो भी ठान लेती हो, उसमें महारत हासिल कर लेती हो। यह ठीक नहीं लगता।
शुक्रिया?
तुम्हें फेज़र से जलने का इलाज नहीं करना चाहिए।
मैं तुम्हें सीनियर साइंस ऑफ़िसर ट्रेनिंग के लिए भेज रही हूँ।
रुकिए, मतलब ब्रिज पर काम करने के लिए? जेडज़िया डैक्स की तरह?
अब वह *** कौन है? मुझे नहीं पता वह कौन है। नहीं, स्पॉक की तरह।
मतलब और ज़्यादा प्रयोग, दूर के मिशन।
तुम यह कर सकती हो?
बहुत-बहुत शुक्रिया!
मुझे इससे कोई दिक्कत नहीं है।
पहला संपर्क मुबारक हो
रदर्फर्ड! मैं इस यान पर ही रहूँगी, और डॉक्टर ट'आना ने मुझे गले लगाया!
तुम यहीं रहोगी? उन्होंने ऐसा किया?
ए! पहला पहला संपर्क मुबारक हो, कैप्टन!
शुक्रिया, जैक। बहुत मज़ा आया।
क्या… क्या आपने पी रखी है?
वे बहुत ज़ोरदार स्वागत करते हैं।
आर्केमीडीज़ की मरम्मत ठीक से हो रही है।
कैप्टन गोमेज़ की तबियत में भी सुधार है।
उनकी दरियादिली है कि उन्होंने मुझे यह मिशन पूरा करने दिया।
कोई जलन नहीं हुई।
-हैलो। -हैलो।
मेरी जान बचाने के लिए इतना ख़तरनाक स्पेस वॉक करने का शुक्रिया।
बहुत ज़बरदस्त काम किया।
कोई नहीं। सरीटोस ज़िंदाबाद, है न?
बिल्कुल।
माफ़ करना कि पूरे साल रुखाई से पेश आई। मुझे लगा तुम मुझसे नफ़रत करती हो।
हाँ, मेरे ख़याल से जब मुझे कोई पसंद आता है,
तो मैं उन्हें दूर करने की जी-तोड़ कोशिश करने लगती हूँ।
तो, यह मेरी गलती है।
तो मैं यह मान लूँ कि तुम मुझे पसंद करती हो?
नहीं। चुप रहो। चलो।
मुबारक हो, ब्रैड। आज तो तुमने कमाल कर दिया।
शुक्रिया, पर कोई भी होता तो यही करता।
ज़रा देखो तो श्रीमान विनम्र बहादुर को। तुम कहाँ से टपक गए?
जब आप व्हेल के पेशाब में डूबकर बच निकलें,
तो छोट-मोटी मुश्किलों से फ़र्क नहीं पड़ता।
वैसे, माँ ने यह सजावट देखी थी।
क्या? क्या उन्हें पता है कि यह मैंने किया है?
मेरे ख़याल से उन्हें लगता है कि यह बच्चों ने किया है।
कैप्टन! ये बैनर मैंने बनाए हैं!
-मुझे यह बंदा पसंद आया। -है न? कमाल का बंदा है।
कैप्टन के नाम!
अरे नहीं। सरीटोस के नाम!
मुझे सरीटोस से प्यार है!
कैप्टन, स्टारफ़्लीट कमान की एक टीम ने यहाँ आने की इजाज़त माँगी है।
वे तो बड़ी जल्दी आ गए।
इजाज़त है। उन्हें सीनियर कॉन्फ़्रेंस रूम में ले जाओ।
अगर वे पहले आपसे प्रभावित थे, तो अब तो आपके दीवाने हो गए होंगे।
सिर्फ़ आप ही इस सम्मान की हकदार हैं, माँ।
आपको बड़े और बेहतर यान पर जाते देख हम सबको फ़ख्र होगा।
वह यान इससे बड़ा हो सकता है, पर बेहतर नहीं।
मैं तबादले से इनकार कर रही हूँ।
-क्या? -पर आपने इसके लिए कितनी मेहनत की है!
हाँ, शायद कुछ ज़्यादा ही मेहनत की है।
इसलिए यह नहीं देख पाई कि मेरे पास सरीटोस पर क्या है।
इस फ़्लीट के सबसे बेहतरीन दल के बिना किसी नए यान का क्या फ़ायदा?
माँ! ऐसा नहीं हो सकता!
चलो। उन्हें बता देते हैं कि यहाँ आकर उन्होंने अपना वक्त ज़ाया किया है।
कैप्टन! वे बैनर मैंने बनाए हैं! बॉइम्लर ने।
कैप्टन फ्रीमैन, मैं कमांडर मैंडेल हूँ।
स्टारफ़्लीट कमान के अधिकार से, आप…
मुझे आपको यहीं रोकना होगा, कमांडर। मैं सरीटोस छोड़कर नहीं जाऊँगी।
मुझे डर है कि आप यह फ़ैसला नहीं ले सकतीं।
मुझे यह प्रमोशन नहीं चाहिए!
देखिए, हो सकता है कि यह यान आपको ख़ास न लगता हो, पर यह यान मेरा घर है।
पैक्लेड प्लैनेट को तबाह करने के लिए आपको गिरफ़्तार किया जाता है।
क्या? यह आप क्या कह रहे हैं?
-ए! इन्हें छोड़ दीजिए! -यह सरासर पागलपन है!
-कैप्टन, आपका क्या आदेश है? -पीछे रहो!
इल्ज़ाम क्या है?
हमारे पास इस बात का सबूत है कि आपने क्लिंगॉन उग्रवादियों के साथ मिलकर
पैक्लेड की राजधानी में एक वैरुवियन बम लगवाया।
हे भगवान! यह कब हुआ?
आज, 0900 को, जब आप कहने को एक मिशन पर थीं।
मुझे पूरा यकीन है कि यह सोची-समझी साज़िश थी।
इनका इससे कोई लेना-देना नहीं है!
-इसका फ़ैसला अदालत करेगी। -मैं आपकी जान ले लूँगा!
बस करो! इन्हें अपना काम करने दो।
-पर, माँ… -कैप्टन…
यह मेरा आदेश है! सच हमारे साथ है।
और पूरी जानकारी मिलने तक दल को इसकी खबर न हो।
मुबारक हो, कैप्टन। इस दल की ओर से…
स्टारफ़्लीट सिक्योरिटी। इस औरत को गिरफ़्तार किया गया है।
आगे जारी रहेगा…
अलेक्ज़ैंडर करेज द्वारा मूल स्टार ट्रेक थीम
उप-शीर्षक अनुवादक: शीला सिजिन मैथ्यूज़